Deania

***Deania*** é un xénero de tiburóns da orde dos escualiformes (*Squaliformes*) e familia dos centrofóridos (*Centrophoridae*) caracterizados por presentaren longos fociños.
Comprende as 4 especies relacionadas a continuación.

## Especies 
* *Deania calcea* (Lowe, 1839)
* *Deania hystricosa* (Garman, 1906)
* *Deania profundorum* (Smith et Radcliffe in Smith, 1912)
* *Deania quadrispinosum* (McCulloch, 1915)

***Deania calcea***, a zapata de bico, é unha especie que vive nas costas do océano Pacífico ao redor de Honshu, Xapón, no sur de Australia, Nova Zelandia e Chile, e no océano Atlántico, desde Islandia até o cabo da Boa Esperanza (Suráfrica). >De corpo alngado, ten un fociño moi longo e estreito, dúas aletas dorsais longas e baixaas, con espiñas acanaladas e pequenas aletas pectoris, carecendo de aleta anal. Vive a profundidades de entre 73 e 1.450 m. É ovovivíparo, cun máximo de doce crías por camada. Aliméntase de peixes óseos e camaróns.

***Deania hystricosa***, a zapata lixa, ten un fociño aínda máis longo que a especie anterior. O seu tamaño tamén é algo maior (até 109&nbsp;cm), e a súa pel é piel moi áspera. Habita no Atlántico leste ao redor da illa da Madeira e no oeste do Pacífico, ao sur do Xapón, e só se ten visto en contadas ocasións. Vive profundidades de entre os 600 e os 1.000 m. Ovovivíparo, probabelmente con camadas de 12 crías.

***Deania profundorum***, a zapata seta, é a especie máis pequena do xénero (máximo, 76&nbsp;cm), e ten o longo fociño moiu afiado, como unha frecha (de aí os seus nomes vulgares). Propia de augas profundas (vive entre os 300 e os 1.785 m de profundidade), encontrándose no océano Pacífico ao redor de Filipinas, no Atlántico oriental ao longo da costa de África e nas costas surafricanas do Índico. Como as outras especies do xénero aliméntase de paixes óseos e crustáceos, e é ovovivíparo, con de 5 a 7 crías por camada.

***Deania quadrispinosa*** encóntrase no Atlántico (costas de Namibia), no Índico (costas de Mozambique) e no Pacífico sur, fonte Australia, a profundidades de entre 150 e 732 m. Algo maior que os seus conxéneres (até 114&nbsp;cm), ten o fociño aínda máis longo que a zapata de bico, caracterizándose polo seu dorso de cor parda escura e pola presenza de espiñas pequenas e velenosas nas aletas dorsais.

### Galería de imaxes 

Ficheiro:Deania calcea.jpg|*Deania calcea*
Ficheiro:Deania calcea1.jpg| Cabeza de *Deania calcea* vista pola cara ventral (esquerda) e a dorsal (dereita)
Ficheiro:Deania profundorum.JPG|*Deania profundorum*
Ficheiro:Deania profundorum fb.jpg|Cabeza de *Deania profundorum* (visión dorsal)
Ficheiro:Acanthidium quadrispinosum.jpg|*Deania quadrispinosa*

### Mapas de distribución 

Ficheiro:Deania calcea distmap.png|*Deania calcea*
Ficheiro:Deania profundorum distmap.png|*Deania profundorum*
Ficheiro:Deania hystricosa distmap.png|*Deania hystricosa*
Ficheiro:Deania quadrispinosum distmap.png|*Deania quadrispinosa*

## En Galicia 
Nos mares próximos ás costas galegas está citada a especie *Deania calcea*. Ningún destes autores dan un nome popular galego para esta especie, pero si o fan Lahuerta e Vázquez, que lle adxudican o de **zapata de bico** e, como sinónimo, **zapata paxariño**. Ademais, mestes autores tamén lles adxudican nome galego ás especies *D. hystricosa* (**zapata lixa**) e *D. profundorum* (**zapata seta**).

## Notas 
## Véxase tamén 
### Bibliografía 
* Compagno, Leonard; Marc Dando & Sarah Fowler (2005): *Sharks of the World*. New Jersey: Princeton University Press. ISBN 0-691-12072-2.
* Lahuerta Mouriño, F. e Vázquez Álvarez, F. X. (2000): *Vocabulario multilingüe de organismos acuáticos*. Santiago de Compostela: Xunta de Galicia. ISBN 84-453-2913-8, 
* Nelson, Joseph S. (2006): *Fishes of the World*. John Wiley & Sons. ISBN 0-471-25031-7.
* Rodríguez Villanueva, X. L. e Xavier Vázquez (1992): *Peixes do mar de Galicia. (I) Lampreas raias e tiburóns*. Vigo: Edicións Xerais de Galicia. ISBN 84-7507-654-8. (Citada como Deania calceus).
* Solórzano, Manuel R[odríguez]; José L. Rodríguez, José Iglesias, Francisco X, Pereira e Federico Álvarez (1988): *Inventario dos peixes do litoral galego (Pisces: Cyclostomata, Chondrichthyes, Osteichthyes)*. O Castro-Sada, A Coruña: Cadernos da Área de Ciencias Biolóxicas (Inventarios). Seminario de Estudos Galegos, vol. IV. ISBN 84-7492-370-0. (Citada como Deania calceus).

### Outros artigos 
* Tiburóns
* Escualiformes
* Centrofóridos

### Ligazóns externas 
* *Deania* en FishBase.  Consultada o 13/12/2012.
* *Deania* en ITIS.  Consultada o 13/02/2021.
* *Deania* en Animal Diversity Web.  Consultada o 13/12/2012.
* *Deania* en NCBI.  Consultada o 13/12/2012.
* Nomes científicos, e sinónimos, das especies do xénero *Deania* en FishBase. Consultada o 13/12/32012.